Sekolah Kebangsaan Nanga Machan

Sekolah Kebangsaan Nanga Machan atau nama ringkasnya SK Nanga Machan, merupakan sebuah Sekolah kebangsaan yang terletak di Daerah Kanowit.

Pada 2009, Sekolah Kebangsaan Nanga Machan memiliki 163 pelajar lelaki dan 155 pelajar perempuan, menjadikan jumlah keseluruhan murid seramai 318 orang. Ia mempunyai seramai 27 orang guru.2009

Sejarah 
Sekolah Kerajaan Nanga Machan, Kanowit telah ditubuhkan pada tahun 1958. Penduduk di sekitar Machan telah bekerjasama mambina bangunan, termasuk tiga bilik kelas dan rumah guru daripada bahan asli seperti daun nipah yang dijadikan atap dan buluh sebagai dinding dan lantai. Pada tahun 60-an, Majlis Daerah Kanowit telah mengambil alih sekolah tersebut. Rumah guru dan bilik kelas telah diganti atap, dinding dan lantai dengan papan.

Pada tahun 1973, pembiayaan SK Nanga Machan telah diambil alih oleh Kementerian Pendidikan Malaysia. Sejak pengambilalihan sekolah oleh Kementerian Pendidikan kini telah terbina beberapa buah rumah guru, bangunan kelas dua tingkat dari papan, tiga buah asrama, sebuah berek 3 unit, dapur dan dewan makan.

Sekarang sekolah mempunyai dua puluh tiga tenaga guru, seorang Pembantu Tadbir Rendah, Penyelia Asrama, seorang Pekerja Am dan tiga Tukang Masak.Pada tahun 2004, bangunan Prasekolah telah dibina dan digunakan dan pada tahun 2005 pula, Makmal Komputer yang dilengkapi dengan 13 komputer telah siap dan beroperasi. Pusat akses sekolah di lengkapi 10 buah komputer dan 1 pencetak.

Kebanyakan pelajar di sekolah ini datang dari rumah-rumah panjang yang berdekatan.Sekarang, sekolah ini boleh dihubungi dengan Jalanraya. Hampir semua pelajar tinggal di asrama, hanya sebilangan kecil yang berulang-alik ke sekolah.

Guru Besar 
 Encik Kadak (1958 - 1960)
 Encik Paulus (1961 - 1962)
 Encik Lium (1963 - 1964)
 Encik Kadak (1965 - 1966)
 Encik Wong Kong Chieng (1967 - 1973)
 Encik Paul Loh Ming Kong (1974 - 1976)
 Encik Christopher Ong Boon Kho (1977 - 1982)
 Encik Vinus Minda Belikau (1983 - 1987)
 Encik Jadam Datok (1988 - 1991)
 Encik Ngilah Janggu (1992 - 1993)
 Encik David Dandy Manja (1993- 2004)
 Encik Henry Manggie (2005 - 2007)
 Encik Ahba bin Ahmad (2007 - 2011)
 Encik Johnson anak Sendal (2012 - 2015)
 Encik Julius Ceaser anak Uri (2016 - Sekarang)

 Alamat
Sekolah Kebangsaan Nanga Machan
D/A Pejabat Pelajaran Daerah Kanowit 
Jalan Access, 96700 Kanowit,
Sarawak, Malaysia
Telefon =  +6084-738195
Fax       = TIADA

 Pautan luar 
 Blog Sekolah Kebangsaan Nanga Machan
 Facebook Sekolah Kebangsaan Nanga Machan
 SMK Kanowit dan SK Nanga Machan juara pertandingan projek inovasi

Nanga Machan
Nanga Machan